Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3210

5. Foglalkoztatáspolitika A foglalkoztatottság területi különbségei összefüggenek a gazdaság teljesítõképességével, befolyásolják a lakosság jövedelmi viszonyait, életkörülményeit. Jelenleg Magyarországon még a foglalkoztatás szempontjából relatíve kedvezõ helyzetû térségek, régiók is számos munkaerõ-piaci problémával küzdenek, melyet regionális szinten kezelni kell. Az ágazati szinten megvalósuló intézkedéseknek figyelembe kell venniük a területi szempontokat, és törekedniük kell arra, hogy azok az egyes kistérségek, régiók szintjén is a foglalkoztatás bõvítését szolgálják, így leginkább a területi versenyképesség növeléséhez, a területi felzárkózáshoz és a fenntarthatóság érvényesítéséhez járuljanak hozzá. A jelentõs területi különbségek miatt mindenképpen indokolt a döntések, támogatások megyei, regionális szintû, jelenleg is mûködõ decentralizált gyakorlatának folytatása. – A külsõ és belsõ perifériákon, elmaradott térségekben valamint a vidékies (rurális) térségekben a foglalkoztatottság növeléséhez elengedhetetlen a fizikai elérhetõség növelése, a munkalehetõséget biztosító térségi központokba való ingázás lehetõségének támogatása. Emellett a távmunka különbözõ formáinak támogatása elsõsorban a magasabb iskolai végzettséggel rendelkezõk számára teremthet lehetõséget a helyben maradásra, javítva az aprófalvak népességmegtartó képességét. A munkahelyteremtés és megtartás támogatása mellett a gazdaság igényeihez igazodó átképzés fejlesztése kiemelten kezelendõ. Az alacsony aktivitási ráta miatt különösen fontos cél az inaktívak, a tartósan munka nélkül lévõk visszavezetése a munka világába. A munkavállalásnak a szociális, lakhatási és egészségügyi problémákból fakadó nehézségeit egyaránt figyelembe kell venni, a foglalkoztatás és a szociális szolgáltatások koordinációján alapulva. – Fontos a régiók gazdasági igényeihez igazodó munkaerõ-kínálat biztosítása, modern ismereteket nyújtó át- és továbbképzések kialakítása, a szakképzés és a gazdaság közötti kapcsolatok erõsítése. – A területi partnerség, párbeszéd intézményeinek fejlesztése, a helyi koordináció megerõsítése, a helyi erõforrásokra és lehetõségekre építõ, széles körû partnerségen alapuló kezdeményezések támogatandók. – A fejlesztési pólusokban bizonyos ágazatokban már a munkaerõhiány jelei mutatkoznak. Ennek enyhítésére szükséges az átképzési programok fokozott támogatása, az oktatás, a képzés és a munkaerõpiac kapcsolatának erõsítése, valamint az inaktívak bevonása a munkaerõpiacra, a foglalkoztathatóságuk javításával, valamint a család és a munkavégzés összehangolását segítõ szolgáltatások elérhetõvé tétele révén. A fejlesztési pólusok munkaerõhiányát, illetve a városkörnyék munkanélküliségét enyhítheti az ingázási lehetõségek javítása. Emellett szükség van a munkahelyteremtés ösztönzésére is. – Az elmaradott térségekben, illetve a Balaton és Tisza térségben és egyéb, a természeti és kulturális örökségben gazdag településeken a helyi adottságokra és hagyományokra építkezõ, értékeket teremtõ és bemutató képzéssel integrált foglalkoztatási programok javíthatják a térség népesség- és munkaerõ-megtartó képességét, a fenntarthatóság érvényesüléséhez is hozzájárulva.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes